Document ID: 31996R0602

ΚΑΝΟΝΙΣΜΟΣ (ΕΚ) αριθ. 602/96 ΤΗΣ ΕΠΙΤΡΟΠΗΣ της 3ης Απριλίου 1996 για τροποποίηση του κανονισμού (ΕΚ) αριθ. 2932/95 περί δημοπρασίας για την πώληση, με σκοπό την εξαγωγή, του δεματοποιημένου καπνού που κατέχει ο ελληνικός οργανισμός παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 727/70 του Συμβουλίου, της 21ης Απριλίου 1970, περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 7 παράγραφος 4,
Εκτιμώντας:
ότι ο κανονισμός (ΕΚ) αριθ. 2932/95 της Επιτροπής (3) προβλέπει τη δημοπρασία για την πώληση με σκοπό την εξαγωγή, του δεματοποιημένου καπνού που κατέχει ο ελληνικός οργανισμός παρέμβασης 7
ότι, λόγω προβλημάτων που δημιουργήθηκαν από την αποθεματοποίηση του δεματοποιημένου καπνού, που κατέχει ο ελληνικός οργανισμός παρέμβασης, ορισμένη ποσότητα του καπνού αυτού δεν είχε συμπεριληφθεί στις ποσότητες που διατέθηκαν για πώληση από τον κανονισμό (ΕΚ) αριθ. 2932/95 7
ότι, μετά την επεξεργασία του καπνού αυτού, θα πρέπει να προστεθεί στις ποσότητες που διατέθηκαν για πώληση με τον εν λόγω κανονισμό, λαμβάνοντας υπόψη τις δαπάνες αποθεματοποίησης 7 ότι πρέπει, συνεπώς, να τροποποιηθεί ο κανονισμός (ΕΚ) αριθ. 2932/95 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2932/95 τροποποιείται ως εξής:
1. Το άρθρο 1 πρώτο εδάφιο αντικαθίσταται από το ακόλουθο κείμενο:
«Πωλούνται για εξαγωγή προς τρίτες χώρες πέντε παρτίδες δεματοποιημένου καπνού που προέρχονται από τις συγκομιδές 1983, 1986, 1990, 1991 και 1992 που κατέχει ο ελληνικός οργανισμός παρέμβασης, συνολικού βάρους 2 095 τόνων περίπου, κατανεμημένων όπως εμφαίνεται στο παράρτημα. Η προς πώληση ποσότητα αναφέρεται στην προκήρυξη του διαγωνισμού.»
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Απριλίου 1996.

Labels: 3
18
17
5